als_Latn dik_Latn ron_Latn
Pse nuk shkoi Peza në emisionin e Eni Vasilit?
Deputeti i Partisë Socialiste, Alfred Peza, ishte paralajmëruar të merrte pjesë mbrëmjen e djeshme në emisionin “Studio e hapur” me Eni Vasilin.
Kjo ishte lajmëruar edhe nga spotet e emisionit përgjatë ditës të transmetuara në televizion.
Por duket se në momentet e fundit ai ka ndërruar mendje dhe nuk ka shkuar në emision, për shkak edhe të lajmit të bujshëm ditën e djeshme se gjykata kishte sekuestruar pasurinë e bashkëshortes së deputetit socialist.
Mbrëmjen e djeshme u diskutua tema “A është braktisur PD nga ndërkombëtarët?” dhe ishte planifikuar që pjesë e të ftuarve të ishte Peza, Grida Duma, drejtori i agjencisë së lajmeve “Balkanweb” Tedi Blushi dhe kryeredaktori i MAPO-s, Arion Sulo.
Por deputeti anuloi pjesëmarrjen.
Vendin e tij, ashtu siç u pa edhe në nisje të emisionit, e zuri analisti Ilir Kulla.
Moderatorja Eni Vasili, që në nisje të emisionit sqaroi mungesën e Pezës.
“Alfred Peza ishte parashikuar të ishte në studio, por njoftoi: “Për arsye objektive nuk mund të jem i pranishëm”, – sqarohet dhe në faqen e Facebook-ut të “Studio e hapur”. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn als_Latn